আওয়ামীলীগের প্রেসিডিয়াম সদস্য ও স্বাস্থ্যমন্ত্রী মোহাম্মদ নাসিম এমপি বলেছেন, আগামী নির্বাচন হবে আওয়ামীলীগ বিএনপি দুই দলের মধ্যে ফাইনাল খেলা। এ খেলায় বিএনপি ফাউল করলে জনগণ তাদের লালকার্ড দেখাবে। আমরা খালি মাঠে খেলতে চাই না। তাই আগামী নির্বাচনে বিএনপিকে সাথে নিয়ে খেলেই জয় লাভ করতে চাই। তিনি বিএনপিকে উদ্দেশ্য করে বলেন নির্বাচন ছেড়ে আপনারা পালাবে না। আগামী নির্বাচনে জয় লাভের মাধ্যমে শেখ হাসিনা হ্যাট্রিক জয় লাভ করবে। আমরা চাই খালেদা জিয়া জেলে থাকলেও বিএনপি নির্বাচনে অংশ গ্রহণ করবে। তিনি সোমবার বিকেলে পাবনা জেলার সাঁথিয়া উপজেলার ধুলাউড়ি উচ্চ বিদ্যালয় মাঠে বাউসগাড়ী গণহত্যা দিবস পালন উপলক্ষে প্রধান অতিথির ভাষণে এ কথা বলেন।